kardosdrur/scandi-wiki huggingface dataset:
Historicisme (historie)

Historicisme er en betegnelse for de historiefaglige tilgange, der anser historiske udviklinger som værende bundne af love eller som følger bestemte tendenser. Som konsekvens af denne opfattelse bliver det så forskningens opgave at finde ind til, hvad der kendetegner disse ”love”. Tilgangen var især udbredt i 1800-tallet og i første halvdel af 1900-tallet, hvorefter historikere begyndte at finde flere og flere huller i denne forklaringsmetode. Historicismen, der er nomotetisk i orientering, bliver ofte anset for at være modpolen til historismen, der modsat er idiografisk i snit.

Referencer 

Historie
Videnskab
Humaniora
Danmarks Fotomuseum

Danmarks Fotomuseum er et dansk fotomuseum beliggende i Herning. Man kan blandt andet opleve kameraets udvikling fra 1839 frem til i dag, ligesom der findes et fotografisk atelier fra omkring år 1900. Danmarks Fotomuseum bliver nedlagt i slutningen af 2017.

Protektor er H.K.H. Prins Joachim.

Historie 
Museet blev grundlagt i 1983, efter at fotohandler Sigfred Løvstad fra Herning i 1959 var begyndt at indsamle fotografiapparater og tilhørende fotohistoriske effekter. Det var denne samling der udgjorde grundlaget for museet, og i 1984 deponerede Nationalmuseet det meste af deres fotohistoriske samling i Herning.

I 2015 skar Herning Kommune 600.000 kr. af Danmarks Fotomuseums årlige driftstilskud, hvilket svarede til 80 %, og museets ledelse meddelte at det stod overfor en lukning, hvis ikke man kunne flytte til en anden kommune.

Museet fik i august 2016 en forlænget frist, da Herning Kommune besluttede at museet kunne benytte bygningerne gratis i 2017, ligesom den ville støtte driften med 150.000 kroner. Ledelsen på museet har dog opgivet at drive Danmarks Fotomusem fra udgangen af 2017, og var medio 2016 gået i gang med at sælge noget af sin samling for at sikre driften.

Besøgstal 
Siden 2011, hvor tallet steg fra 2010, har Danmarks Fotomuseum haft et fald i antallet af betalende gæster.

 2011 – 5.028
 2012 – 4.270
 2013 – 4.557
 2014 – 3.925
 2015 – 3.746

Referencer

Eksterne henvisninger 
 Danmarks Fotomuseums officielle websted

Museer i Herning
Etableret i 1983
Fotomuseer i Danmark
Fantomø

En fantomø er en ø som man troede eksisterede, og som var indtegnet på tidlige kort (nogle gange i flere århundreder), men som blev fjernet da det blev påvist at de ikke fandtes virkeligheden.

Fantomøerne blev normalt rapporteret af sømænd som udforskede nye områder. Enkelte af øerne var virkelige øer, som blev rapportede som nye øer fordi man ikke vidste nøjagtig hvor de var. Pepysø var for eksempel en forveksling med Falklandsøerne. Thule blev måske opdaget i 300-tallet, men blev ikke fundet igen. Senere blev den identificeret af opdagelsesrejsende og geografer som Shetland, Island, Skandinavien eller ikke-eksisterende.

Andre fantomøer er antageligvis blevet observeret på grund af navigationnsfejl, mistolking af isbjerge og tågebanker, eller optiske illusioner.

Enkelte fejlagtige observationer kan være blevet gjort bevidst. Phélipeaux og Pontchartrain som i mange år var tegnet ind på kort over Lake Superior, blev opkaldt efter Louis Phélypeaux, marquis de La Vrilliere, comte de Pontchartrain. Phélypeaux var en minister som prøvede at skaffe midler til opdagelsesrejser.

Mange fantomøer har aldrig eksisteret, men nogle, som for eksempel Thompsonø i Sydatlanten, kan have eksisteret før de blev ødelagt af vulkanske eksplosioner, jordskælv eller undersøiske jordskred, eller de kan have været lavtliggende øer eller sandbanker som ikke længere stikker op over havoverfladen.

Kilder 
 Stommel, Henry Lost Islands: The Story of Islands That Have Vanished from Nautical Charts, University of British Columbia Press, 1984. 
 Gaddis, Vincent. Invisible Horizons, Chilton Books. New York. 1965.
 Clark Barnaby Firestone, The Coasts of Illusion: A Study of Travel Tales, Harper Books, 1924.
 William Shepard Walsh, A Handy Book of Curious Information, J. B. Lippincott, 1913.
 

Øer
Nubisk spætte

Nubisk spætte (Campethera nubica) er en spætteart, der lever i det østlige Afrika.

Noter 
 Avibase - the world bird database

Eksterne henvisninger 

Egentlige spætter
Fugle fra Afrikas Horn
Fugle fra Østafrika
Teorien om knuste vinduer

Teorien om knuste vinduer () er en kriminologisk teori om den nedbrydende virkning, som hærværk og andre former for småforbrydelser har på et samfund. Teorien blev formuleret i 1982 af James Q. Wilson og George L. Kelling. Teorien er, at selv mindre forbrydelser, der i princippet er uden større betydning, hurtigt vil medføre yderligere forfald. Det bidrager til at legitimere andre former for kriminalitet og undergraver normerne og sikkerheden i samfundet. Omvendt vil nultolerance bidrage til at forhindre og begrænse alvorligere former for kriminalitet.

Teorien er blevet brugt i New York, hvor byens borgmester, Rudy Giuliani, i 1993 iværksatte en omfattende kampagne mod vandalisme, uorden og antisocial opførsel for at forhindre et mere omfattende forfald og grovere kriminalitet. I Danmark har Søren Pind i København ladet sig inspirere af teorien til at satse på bedre renovation og nultolerance over for graffiti.

Teorien er kritiseret for ikke at være underbygget af empiri, men eksperimenter foretaget af forskere ved Rijksuniversiteit Groningen har bekræftet, at et miljø præget af affald og uorden fremmer tilbøjeligheden til at begå kriminalitet. Giulianis program i New York medførte i 1990'erne et fald i antallet af voldelige overfald på mere end 56 pct. imod 28 pct. i resten af USA. Antallet af indbrud i New York faldt med 65 pct. mod 26 pct. i hele landet. Der er dog ikke enighed om, hvorvidt disse tal kan tilskrives teorien om knuste vinduer.

Noter 

Kriminologi
Kriminalitetsforebyggelse
Uranyl

Uranyl er navnet på kationen , i hvilken uran er i oxidationstrinnet +6. Uranyl har en lineær struktur med korte U-O-bindingslængder, hvilket indikerer tilstedeværelse af multiple bindinger mellem uran- og oxygenatomerne. Uranyl danner mange komplekser, især med ligander der kan donere oxygenatomer. I uranylkomplekser befinder liganderne (typisk fire eller fem) sig i et vandret plan. Komplekser af uranyl er vigtige i ekstraktionen af uran fra uranårer og i oparbejdningen af brugt atombrændstof.

Uranforbindelser
Kationer
Matthew Perry (flertydig)

Matthew Perry kan henvise til flere personer:

 Matthew Perry (1969–2023), canadisk-amerikansk skuespiller
 Matthew Calbraith Perry (1794–1858), amerikansk søofficer
Sydøsteuropa

Sydøsteuropa er en geografisk region i Europa, som primært består af Balkanhalvøen. Suveræne stater i regionen er i alfabetisk rækkefølge: Albanien, Bosnien-Herzegovina, Bulgarien, Kroatien, Cypern, Grækenland, Kosovo, Makedonien, Moldova, Montenegro, Rumænien, Serbien og delvist Italien, Slovenien og Tyrkiet. Disse grænser kan variere betydeligt alt efter politiske, økonomiske, historiske, kulturelle, etniske og geografiske overvejelser.

Definition 
Den første gang, begrebet Sydøsteuropa blev benyttet, var da den østrigske videnskabsmand Johann Georg von Hahn (1811–1869) benyttede det som et bredere begreb end det traditionelle Balkan.

Balkan-modellen 

Denne definition er baseret på Balkanhalvøen. De lande der beskrives som værende helt en del af Balkan er: Albanien, Kosovo, Bosnien-Herzegovina, Bulgarien, Makedonien og Montenegro.
Lande der delvist er en del af Balkan er: Kroatien, Grækenland, Italien, Rumænien, Serbien, Slovenien og Tyrkiet.

Stater i Sydøsteuropa 
 
 
 
 
 
 
 
 
 
 
 
 
 

Regioner i andre stater
 
Syditalien har historisk set genetiske bånd til Balkan da det var en del af Oldtidens Grækenland, og da der findes flere minoritetssprog i Syditalien og Norditalien, der er baseret på Balkans sprog.
 
Øst-traki i Tyrkiet, som er området umiddelbart nord for Bosporus, det består af 3 % af Tyrkiets areal.

Referencer 

Regioner i Europa
Balkan
Sydeuropa
Østeuropa
Ellerau

Ellerau er en by og en kommune i det nordlige Tyskland, beliggende i den sydlige del af Kreis Segeberg. Kreis Segeberg ligger i den sydøstlige del af delstaten Slesvig-Holsten.

Geografi 
Ellerau ligger cirka 3 kilometer nord for Quickborn og omkring 25 kilometer nord for Hamborg.
Ellerau ligger ved bækken Krumbek. Kommunens sydvestlige grænse dannes af Gronau, vestgænsen af Pinnau. I den nordlige del af området løber Ebach.

I byens centrum er Krumbek opstemmet til en dam, der ligger i en lille park.

Nabokommuner er :
 Alveslohe mod nord
 Bilsen mod vest
 Quickborn mod syd
 Quickborn-Heide mod sydøst og øst
 Norderstedt mod sydøst
 Henstedt-Ulzburg mod øst.

Trafik 
Ellerau har jernbanestation på strækningen Hamburg-Altona–Kaltenkirchen–Neumünster, med cirka 45 minutters rejse til Hamborg. Motorvejen A 7 går gennem kommunen men nærmeste tilkørsel er i Quickborn få kilometer mod syd.

Eksterne kilder/henvisninger 

 Kommunens websted 
 Statistikamt Nord – Bevölkerung der Gemeinden in Schleswig-Holstein 4. Quartal 2014  (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Segeberg
Amstel Gold Race 1997

Amstel Gold Race 1997 var den 32. udgave af det årligt tilbagevendende cykelløb Amstel Gold Race. Løbet blev holdt søndag den 26. april 1997 i den hollandske provins Limburg. Løbet strakte sig over 258 kilometer og startede i Heerlen og sluttede i Maastricht. I alt deltog 191 ryttere hvoraf 80 gennemførte. Bjarne Riis vandt løbet efter et soloudbrud på 40 kilometer.

Endeligt resultat

Noter

Eksterne links
Løbets hjemmeside
Resultater 

1997
Cykelløb i 1997
Fata Morgana Land

Fata Morgana Land eller Fata Morgana Landet var en fantomø i Arktis. Den var ment at skulle ligge mellem Nordøstgrønland og Spitsbergen i den nordlige del af Grønlandshavet.

Historie 
Johan Peter Koch og Aage Bertelsen er rapporteret at have set Fata Morgana Land i 1907. De var i området som en del af Danmark-ekspeditionen. Øen skulle også være set fra luften af Lauge Koch i 1933, af Peter Freuchen i 1935, samt af Ivan Papanin i 1937.

Den sidste formodede observation ledte Lauge Koch til at lave en flyekspedition fra Spitsbergen i 1938 som ikke fandt spor af øen. Observationen af Ivan Papanin i 1937 var også en hovedfaktor ved dannelse af Mørkefjordsekspeditionen i 1938–1939 ledet af Eigil Knuth og Ebbe Munck.

De rapportede observationer var muligvis af Tobias Ø som ligger ca. 70 km sydligere, og hvis position blev bestemt i 1993.

Referencer 

Fantomøer
Øer i Grønland
Omfartsvej på Stevns

Den nye omfartsvej på Stevns er en foreslået omfartsvej, der forventes at gå fra Stevns og syd om Køge eller Herfølge og ud til Sydmotorvejen E47/E55, eller videre til Vestmotorvejen E20.

Omfartsvejen skal være med til at aflaste Strandvejen og Ringvejen i Køge, som har en hverdagstrafik på ca. 20.000-17.300 køretøjer i døgnet. Samtidig skal omfartsvejen også aflaste Strøby Egede, der er hårdt plaget af tæt trafik, som er på vej ind mod Køge for at komme ud til Køge Bugt Motorvejen og mod København.

Den 26. august 2016 blev regeringen og oppositionen enige om en ny trafikaftale, hvori partierne blev enige om at sætte ca. 3,5 millioner af til en forundersøgelse af en omfartsvej fra Stevns, syd om Køge eller Herfølge og ud til Sydmotorvejen E47/E55 eller videre til Vestmotorvejen E20. Forundersøgelsen skal afdække de trafikale, miljømæssige samt økonomiske effekter ved en omfartsvej.

Der er foreslået 5 linjeføringer af omfartsvejen

 Omfartsvej nord for Strøby Egede og til mellem Køge og Herfølge og ud til Sydmotorvejen E47/E55.
 Omfartsvej nord for Strøby Egede og til syd om Herfølge og ud til Sydmotorvejen E47/E55.
 Omfartsvej syd for Strøby Egede og til syd om Herfølge og ud til Sydmotorvejen E47/E55.
 Omfartsvej nord for Klippinge og til nord om Hårlev og syd om Herfølge og ud til Sydmotorvejen E47/E55 og videre til Vestmotorvejen med en ny tilslutning ved Bjæverskov.
 Omfartsvej fra Klippinge og til nord om Hårlev og ud til Sydmotorvejen E47/E55 og videre til Vestmotorvejen E20 med tilslutning ved Kulerup syd for Borup. 

Forundersøgelsen stod færdig i 2018.

Ud fra forundersøgelsen blev det besluttet at Vejdirektoratet skulle lave en VVM-redegørelse af linjeføring A og B der går både nord og syd om Hårlev. VVM-redegørelsen stod færdig i foråret 2021. Ud fra undersøgelsen konkluderet Vejdirektoratet at ingen af de foreslået linjeføringer ville flytte særligt meget trafik. Så sammen med Stevns Kommune foreslog de at lave en ny VVM-redegørelse med nogle nye linjeføringer der skulle gå nord eller syd om Herfølge. VVM-redegørelsen skulle først laves fra 2027, da projektet først skal gå i gang i 2030.

Den 28. juni 2021 præsenteret regeringen og oppositionen en ny trafikaftale til 160 mia. kr. I aftalen blev det besluttet at der blev afsat 597 mio. kr til en ny omfartsvej på Stevns.

Referencer 

Omfartsveje i Danmark
Bygninger, konstruktioner og anlæg i Stevns Kommune
Frisland (flertydig)

Frisland kan betyde:
 Frisland – område i Nordvesteuropa, der ligger ud mod Vesterhavet, og som bebos af folk, der taler (eller har talt) frisisk
 Frisland (Nederlandene) – provins i Holland
 Frisland (fantomø) – ikke-eksisterende fantomø i havområdet syd for Island, som var indtegnet på kort i 1500- og 1600-tallet.

Se også 
 De Frisiske Øer (flertydig) eller Vadehavsøerne.
Allan Olsens diskografi

Den danske sanger og sangskriver Allan Olsens diskografi består af ni studiealbum, ni livealbum, og fire opsamlingsalbum.

Album

Studiealbum

Livealbum

Opsamlingsalbum

Medvirkende

Kilder 

Olsen, Allan diskografi
Yavuz Sultan Selim-broen

Yavuz Sultan Selim-broen er en hængebro over Bosporus i Istanbul. Den ligger nord for to andre broer i Istanbul. Broen forbinder Garipçe i Sarıyer på den europæiske side med Poyrazköy i Beykoz på den asiatiske side, og er 2.164 m lang.

Det er verdens højeste hængebro med 322 m. Efter Millau-viadukten er den verdens næsthøjeste bro af hvilken som helst type. Broen blev åbnet 26. august 2016. Den er også verdens bredeste hængebro med 58,4 m.

Referencer 

Broer i Tyrkiet
Etableret i 2016
Kontinuitetsklipning

Kontinuitetsklipning er en almindelig brugt klippeteknik i de fleste film. Metoden, der også er kendt som ”usynlig klipning”, gør, at seeren oplever filmen som en flydende billedstrøm. Kontinuitetsklipning bruges ofte på en måde, så seeren ikke lægger mærke til, at der bliver klippet og har gerne den effekt at filmforløbet (eller scene) fremstår som et sammenhængende handlingsforløb.

Referencer 

Film- og videoteknologi
Filmæstetik
Great Big Seas diskografi

Great Big Sea var et canadisk folkrockband, der blev dannet i 1993 og eksisterede frem til 2013. Deres diskografi består af ni studiealbum, tre live-album og tre opsamlingsalbum. Gruppen nåede at udgive 28 singler.

Studiealbum

Opsamlingsalbum

Livealbum

Singler

1990’erne

2000’erne

2010’erne

DVD

Andre udgivelser 
 2005: Podcasts
 2006: Podcasts
 2007: Podcasts

Referencer 

Great Big Sea
Diskografier
Krydsklipning

Krydsklipning er en teknik i film, der bruges til at vise flere forskellige handlingsforløb, der finder sted samtidigt. Teknikken blev grundlagt i filmhistoriens barndom i 1900-tallets første årti og især pioneren D.W. Griffith brugte krydsklipning, fx i hans klassiske kortfilm The Great Train Robbery fra 1903.

Referencer 

Film
Film- og videoteknologi
Filmklipning

Filmklipning er bearbejdning og sammensætningen af en mængde film- og lydklip til et færdigt produkt. Klipning er et led i post-produktionsprocessen af en film. Det involverer at opdele et materiale, forstå hvad materialet udtrykker og sætte billeder sammen til længere sekvenser, som tilsammen resulterer i filmkunst.

Klipning er en central del af audiovisuel historiefortælling. Det er først i klipningen, at filmkunst adskiller sig fra andre kunstformer (som fotografi, teater og dans) og bliver til, det vi kender som film. Klipning finder man i spillefilm, dokumentarfilm, reklamefilm, fjernsynsprogrammer og videoproduktioner.

Referencer 

Film- og videoteknologi
Filmhold
Filmæstetik
Cinematografi

Cinematografi er en del af filmmediets udtryk og et af grundelementerne som er unik for film med ”levende billeder”. Cinematografi drejer sig om de faglige og kunstneriske valg mht. lyssætning, billedformat og kamerabevægelse, som udføres ved produktion af spillefilm mv.

Referencer 

Film
Film- og videoteknologi
Glasgow Airport

Glasgow Airport  er en lufthavn i Skotland, Storbritannien. Den er beliggende ved Paisley, 11 km vest fra centrum af Glasgow.

I 2015 betjente lufthavnen 8.714.307 passagerer og havde 90.870 start- og landinger, hvilket gjorde den til Skotlands anden travleste efter Edinburgh Airport.

Eksterne henvisninger 

 Glasgow Airports officielle hjemmeside 

Lufthavne i Skotland
Etableret i 1966
Airport
Paisley
Gulstrubet sandhøne

Gulstrubet sandhøne (Pterocles gutturalis) er en fugleart, der lever i det østlige og sydlige Afrika.

Noter 
 Avibase - the world bird database

Eksterne henvisninger 

Fugle fra Østafrika
Fugle fra det sydlige Afrika
Sandhøns
Paradistrane

Paradistrane (Grus paradisea) er en fugleart, der lever i det sydlige Afrika.

Noter 
 Avibase - the world bird database''

Eksterne henvisninger 

Fugle fra det sydlige Afrika
Traner
Jens Jensen Væver

Jens Jensen Væver (født 1803 i Østerbølle, død 1882) var en jysk væver, der nok især er kendt pga. sit barnebarn Johannes V. Jensens Himmerlandshistorie "Jens Jensen Væver".

Jens Jensen Væver blev født i 1803 som søn af Jens Pedersen Støttrup og Johanne Thomasdatter.
Han blev i 1841 gift med Kirsten Maria Jensdatter.
Et af deres børn var Hans Jensen, dyrlæge, forfatter, tegner og far til Johannes V. og Thit Jensen.

Se også 
 Jensen-familien fra Farsø

Johannes V. Jensen
Kamerabevægelse

Kamerabevægelse er en central del af filmsproget. I en spillefilm kan kameraet bevæge sig på forskellige måder. 
Det er tre grundlæggende måder:
 Med fast udgangspunkt
 Panorering – Kameraet drejes fra side til side på stativ. Det skaber overblik, men bruges også ved bevægelse eller præsentation. En hurtig panorering, hvor man ikke kan se motivet ordentligt, er en sweep-panorering.
 Tiltning – Kameraet drejes op og ned. Dette bruges gerne til at afsløre noget uhyggeligt uden for billedrammen gradvist. Det kan også bruges til at vise bevægelse.
 Kameraføring på skinner
 Dolly – Et stativ med hjul
 Traveling – Kameraet følger noget i bevægelse eller går langs med noget. Det bruges til personer i bevægelse.
 Krantur – Når kameraet bevæger sig vertikalt. Fx når man går fra normalperspektiv til fugleperspektiv.
 Håndholdt kamera
 Subjektiv kameraføring – Det giver en beskueren indtryk af et se det med egne øjne.
 Steady cam – Et kamerastiv er kombineret med en kameramand, så kamerabevægelser i hånden og kamerabevægelser på stativ kan kombineres.

Litteratur 
Lise Brix Pape og Liselotte Michelsen (2013) ”Kamerabevægelser” i Filmleksikon

Video essays 
Nielsen, Jakob Isak (2009) ”Camera Movement in Narrative Cinema” i 16:9, 2. februar 2015, hentet 30. august 2016.

Referencer 

Film- og videoteknologi
Filmæstetik
Amt Bad Bramstedt-Land

Amt Bad Bramstedt-Land er et amt i det nordlige Tyskland, beliggende i den vestlige del af Kreis Segeberg. Kreis Segeberg ligger i delstaten Slesvig-Holsten. Administrationen ligger i byen Bad Bramstedt.

Geografi 
Amtet er beliggende i den vestligste del af Kreis Segeberg og grænser til nabokreisene Steinburg, Rendsburg-Eckernförde og Pinneberg og den kreisfrie by Neumünster.

Kommuner i amtet

Eksterne kilder og henvisninger 

 Amt Bad Bramstedt-Land

Bad Bramstedt-Land
Gérard Franceschi

Gérard Franceschi (1915 - 2001), var en fransk fotograf. Han var cheffotograf på Louvre, da maleren Asger Jorn i 1961 fik øje på hans billeder til en udstilling i Paris, som viste billeder af kunst og skulpturer fra en gammel kirke. Franceschi blev så betaget af Jorns planer om Skandinavisk Institut for Sammenlignende Vandalisme, at han opsagde sit arbejde på Louvre og rejste til Danmark med Jorn, hvor de to samarbejdede om at udgive en række publikationer om nordisk folkekunst i kirker, museer og landskaber. Jorn var overbevist om, at den franske fotograf med datidens teknologi kunne dokumentere ældgammel kunst, før den forsvandt og blev glemt. Det blev til i alt syv bøger. Jorn hyrede Franceschi for egen regning til at tage billeder til et planlagt bogværk på 32 bind. Franceschi og Jorn arbejdede med projektet fra 1961 til 1965, da det sluttede før alle bøgerne var udgivet. En række forskere skulle skrive teksterne til bogserien, mens Jorn selv skulle være den kunstneriske redaktør, og P.V. Glob skulle tage sig af det videnskabelige.

Franceschi opholdt sig på Færøerne i fire måneder i 1969, hvor han tog billeder til bogen Færøerne, de magiske øer, som havde tekst på tre sprog: dansk, færøsk og engelsk.

Bibliografi 
Oversigt over bøger, hvor Gérard Franceschi har taget billederne (oversigten er ikke komplet):

 Træskulpturer fra danske landsbykirker (1968)
 Færøerne. De magiske øer (1971)
 Skånes stenskulpturer (1995)
 Gérard Franceschi, Asger Jorn og Bente Magnus: Mennesker, guder og masker i nordisk jernalderkunst (Bind 1). Borgen.
 Gérard Franceschi, Asger Jorn og Bente Magnus: Fuglen, dyret og mennesket i nordisk jernalderkunst (Bind 2). Borgen.
 Gérard Franceschi, Asger Jorn, Tinna Mølbjerg og Jens Rosing: Samisk folkekunst. 309 sider. Borgen.

Privatliv 
Gennem Jorn mødte han billedvæver og tekstilkunstner Inge Bjørn, som han dannede par med i 15 år og fik sønnerne Peter og Johannes med.

Referencer 

Fotografer fra Frankrig
Diegetisk og ekstradiegetisk lyd

Diegetisk og ekstradiegetisk lyd er to former for lyd i film og tv. Diegetisk lyd er lyd, der både kan høres af publikum og personerne i filmen, mens ekstradiegetisk lyd er det, som kun seeren kan høre. Udtrykket kommer af begrebet diegese, der henviser til den ”verden” eller univers, som filmen skaber. Diegetisk lyd kaldes også reallyd.

Referencer 

Film
Film- og videoteknologi
Filmæstetik
Indstilling

I film og tv er en indstilling et antal frames, der løber uafbrudt i bestemt stykke tid. En indstilling slutter først, når filmen klipper til en ny indstilling. Sammensætningen af indstillinger er en central del af filmsproget, hvor kameravinkler, overgange og klipninger kan bruges til at udtrykke følelser, idéer og bevægelse. Betegnelsen indstilling kan bruges til at tale om to forskellige dele i produktionen af film:
I filmproduktion starter en indstilling når kameraet starter med at optage og slutter først, når kameraet stopper med at optage.
I filmredigering er en indstilling den fortløbende billedsekvens, man kan se mellem to klip.

Referencer 

Film- og videoteknologi
Filmæstetik
Bruce Shand

Major Bruce Middleton Hope Shand MC and bar (22. januar 1917 i London – 11. juni 2006 i Stourpaine, Dorset) var en officer i den britiske hær. 

Bruce Shand er bedst kendt som far til Camilla, dronning af Storbritannien. Hun er den anden hustru til den britiske konge Charles 3. af Storbritannien.

2. verdenskrig 
Bruce Shand tilhørte en lavadelig familie (the gentry). Han var officer i den britiske hær fra 1937 til 1947. I 1940 deltog han i kampene i Frankrig. I 1942 var han med ved el-Alamein. Han blev taget til fange af tyskerne, og frem til 1945 sad han i en krigsfangelejr i Spangenberg i Schwalm-Eder-Kreis i det nordøstlige Hessen.

Familie 
Den 2. januar 1946, giftede han sig med den ærede Rosalind Maud Cubitt (1921–1994). Hun var datter af den 3. baron Ashcombe og Sonia Rosemary Keppel. 

Parret fik to døtre og én søn:
 Camilla (født 1947), gift med den britiske konge Charles 3. af Storbritannien.
 Annabel (født 1949). 
 Mark (1951–2014).

Referencer 

Adel fra Storbritannien
Slægten Shand
Vejle Boldklub-spillere



Landsholdsspillere 

34 spillere har i tidens løb repræsenteret Vejle Boldklub på det danske A-landshold:

Andre VB-profiler

Noter 

Fodboldspillere fra Vejle Boldklub
Lister over sportsudøvere
Julius Petersen (maler)

Hans Henrik Julius Petersen (16. februar 1851 i Aarhus, død 5. august 1911 sammesteds) var en dansk maler

Julius Petersen udførte især malerier fra Aarhus-egnen, men også skibsportrætter og dekorative arbejder til forskellige kirker. Flere af hans malerier findes i Den Gamle By.

Ekstrerne henvisninger 

 

Malere fra Danmark